钦定古今图书集成/明伦汇编/闺媛典/第284卷 > 皇清十七 > 张氏女
## 钦定古今图书集成/明伦汇编/闺媛典/第284卷 > 皇清十七 > 张氏女

按《扬州府志》：“张氏女莫考其名，后为比丘尼，号曰明贞。父日梓，世居吴陵之溱潼。贞年七岁，许字周文达子士英。士英幼懦，饶于财，方议婚而父母相继没，叔文望利其有，谋毙之。明贞时年十九，自髡其发为尼，毁容垢衣，日持牍控诸当事，为疏请于朝，文望拟罪如律。于是举祖舅、祖姑及舅姑与士英之柩，悉以礼” 葬之，加封植焉。葺其庐为“给孤园” ，中奉佛左祀周氏木主，资其瘠薄，数亩以给晨昏，仅免冻馁而已。